laion/Wikipedia-Exotic huggingface dataset:
We Have All the Time in the World

We Have All the Time in the World (בעברית: יש לנו את כל הזמן שבעולם) הוא סינגל מאת הזמר האמריקאי לואי ארמסטרונג, אשר שוחרר ב-1 ביוני 1973. השיר שימש כשיר הנושא של הסרט "בשרות הוד מלכותה", השישי בסדרת סרטי ג'יימס בונד. זהו שירו האחרון של ארמסטרונג שיצא לאור בימי חייו. השיר לא זכה להצלחה רבה בסמוך למועד פרסומו, אולם זכה לתהילה מחודשת ב-1994 והגיע למקום השלישי במצעד הסינגלים הבריטי. מילות השיר נכתבו בידי האל דייוויד, והוא הולחן בידי המלחין המיתולוגי של סרטי ג'יימס בונד, ג'ון בארי. בשלב זה, ארמסטרונג היה חולה מכדי לנגן בחצוצרה שלו בעצמו, והוא הוחלף בידי חצוצרן אחר. שם השיר נלקח מהסצנה המופיעה בסוף הספר "בשירות הוד מלכותה", וגם בסוף הסרט: זמן קצר לאחר חתונתם של ג'יימס בונד וטרייסי, הם מותקפים בידי ארנסט סטאברו בלופלד שהורג את טרייסי. בונד בוכה על גופתה, וכאשר שוטר שעובר במקום שואל אותו האם הכל בסדר, הוא משיב שכן ומוסיף: "עכשיו יש לנו את כל הזמן שבעולם". השיר יצא בסמיכות ליציאתו לאקרנים של הסרט, אולם השיר עצמו לא זכה להצלחה. זהו השיר האחרון של ארמסטרונג שיצא בחייו. הוא מת מהתקף לב ב-1971. ב-1994 זכה השיר לתהילה מחודשת כאשר הלהקה האירית My Bloody Valentine ביצעה גרסת כיבוי שלו עבור מותג הבירה גינס. בעקבות כך הגיע השיר למקום השלישי במצעד הסינגלים הבריטי, וגרסאות כיסוי רבות שלו נעשו בידי אמנים שונים. בין היתר בידי הספשלז, איגי פופ, מייקל בול, טינדרסטיקס ושירלי באסי. סקר שנערך בידי ה-BBC ב-2005 מצא שהשיר היה שיר החתונות השלישי הכי פופולרי בממלכה המאוחדת באותה שנה. גרסה אינסטרומנטלית של הסרט הופיעה בסרט האחרון בסדרת הסרטים - לא זמן למות. מידע על היצירה "We Have All the Time in the World" באתר מיוזיק בריינז מידע על השיר "We Have All the Time in the World" באתר AllMusic מידע על היצירה "We Have All the Time in the World" באתר Discogs "Adams hit tops wedding dance poll"
קרחון קרסנט (אלסקה)

קרחון קרסנט (באנגלית: Crescent Glacier) הוא קרחון הממוקם במדינת אלסקה שבארצות הברית. הקרחון זורם לכיוון צפון-מעכב, לאורך הגדה המזרחית של פיורד קולג'. הקרחון ממוקם 89 קילומטרים ממערב לעיר ואלדז. אורכו של הקרחון 9 קילומטרים. קרחון קרסנט התגלה בשנת 1899 על ידי משלחת הארימן לחקר אלסקה (Harriman Alaska expedition). שמו של קרחון קרסנט ניתן לו בשנת 1899 על ידי חברי משלחת הארימן לחקר אלסקה (Harriman Alaska expedition). מדיה וקבצים בנושא קרחון קרסנט בוויקישיתוף
You Only Live Twice

You Only Live Twice (בעברית: אתה חי רק פעמיים) הוא סינגל מאת הזמרת האמריקאית ננסי סינטרה, אשר שוחרר ב-1967. השיר שימש כשיר הנושא של הסרט "אתה חי רק פעמיים", החמישי בסדרת סרטי ג'יימס בונד. השיר נחשב לאחד משירי ג'יימס בונד הידועים ביותר בכל הזמנים, ואחד משיריה המוכרים ביותר של סינטרה. לזלי בריקוס כתב את השיר עבור סרט הבונד החמישי, וג'ון בארי הלחין אותו. גרסה ראשונית של השיר הוקלטה באולפני CTS בידי הזמרת ג'ולי רוג'רס אשר לוותה בתזמורת בת עשרות נגנים. עם זאת, בארי לא היה מרוצה מהתוצאה, וביקש מבריקוס לכתוב שיר חדש לחלוטין. רק שתי שורות הועתקו מהשיר המקורי אל השיר החדש: "You only live twice", ו-"you’ll pay the price". בארי הציע להעניק את השיר החדש לאריתה פרנקלין, אולם אלברט ברוקולי רצה דווקא את ידידו הוותיק פרנק סינטרה. סינטרה סירב והציע לברוקולי במקום זאת את בתו ננסי. ננסי טסה ללונדון והקליטה את השיר באולפני CTS ב-2 במאי 1967. בארי סיפר לימים שננסי הייתה לחוצה ועצבנית מאוד במהלך ההקלטות, והם נאלצו להקליט 30 טייקים לפני שהתייאשו. בארי החליט לבסוף לחבר יחד קטעים מ-25 טייקים שונים לשיר אחד. זמן קצר לאחר עליית הסרט לאקרנים, שחרר המפיק של סינטרה לי הייזלווד, גרסת סינגל חדשה לשיר. לשיר בוצעו גרסאות כיסוי רבות במשך השנים, בין היתר בידי קולדפליי, Soft Cell, ביורק ושירלי באסי. מידע על היצירה "You Only Live Twice" באתר מיוזיק בריינז "'Mad Men' 'You Only Live Twice': Season 5 Finale Closes With Bond Theme"
The Rhythm of the Night

"The Rhythm of the Night" (בעברית: קצב הלילה) הוא סינגל הבכורה של להקת היורודאנס האיטלקית, קורונה, שיצא, על ידי חברות התקליטים DWA, וורנר מיוזיק גרופ ו-ZYX מיוזיק (אנ'), ב-1993. השיר הופיע באלבום האולפן הראשון בעל אותו השם (אנ'). השיר נכתב על ידי פרנצ'סקו בונטמפי, אן לי, ג'ורג'יו ספניה, פיט גלניסטר ומייק גאפי, והופק על ידי פרנצ'סקו בונטמפי. בשיר מופיעה (ללא קרדיט) הזמרת האיטלקייה, ג'ני בי (אנ').‏ גרסה של השיר, שבוצעה על ידי אולטרה-קלאב 90, מופיעה ב-Just Dance 2019‏. ב-2 ביוני 2012, להקת היורודאנס הגרמנית, קסקדה ביצעה את השיר באירוע פתיחה של בר. השיר יצא באופן מסחרי ב-22 ביוני. השיר מופיע באלבום האוסף של הלהקה, The Best of Cascada (אנ'). מידע על היצירה "The Rhythm of the Night" באתר מיוזיק בריינז מידע על הסינגל "The Rhythm of the Night" באתר מיוזיק בריינז מידע על היצירה "The Rhythm of the Night" באתר Discogs מילות השיר "The Rhythm of the Night" באתר Genius סרטון השיר "The Rhythm of the Night" באתר יוטיוב Anselmi, Eddy (2009). Festival di Sanremo: almanacco illustrato della canzone italiana. Panini Comics. ISBN 978-8863462296. Betts, Will (5 בפברואר 2021). "Steve Ouimette on his forensic remakes of classic tracks for Guitar Hero". MusicTech. ארכיון מ-2 ביוני 2022. נבדק ב-20 במרץ 2022. {{cite web}}: (עזרה) "The ARIA Australian Top 100 Singles 1994". אורכב מ-המקור ב-25 באוקטובר 2015 – via Imgur. {{cite web}}: (עזרה) "Les Singles en Argent". InfoDisc (בצרפתית). אורכב מ-המקור ב-5 ביוני 2014. נבדק ב-22 בינואר 2014. {{cite web}}: (עזרה) "The Rhythm of the Night (Special Version) [Remixes] – EP". iTunes Store Germany. 22 ביוני 2012. ארכיון מ-21 בינואר 2014. נבדק ב-22 בינואר 2014. {{cite web}}: (עזרה)
Waves (שיר של דין לואיס)

Waves (בעברית: גלים) הוא סינגל הבכורה של הזמר-יוצר האוסטרלי, דין לואיס. הסינגל יצא לאור ב-30 בספטמבר 2016 על ידי חברת התקליטים איילנד רקורדס ונכלל במיני-אלבום הראשון שלו, Same Kind of Different מ-2017. הוא נכתב והולחן על ידי לואיס יחד עם ניק אטקינסון, אד הולוואי מפיקי השיר. ב-27 בפברואר 2016 פרסם הזמר דין לואיס צילום דף חלק מתוך מחברת, בו כתובים מילים מהשיר, והסביר: מילים לשיר שלי בשם "waves". מדובר בניסיון להחזיר את תחושת הנעורים הזו, שבה הדברים היו מרגשים וחדשים. הרגעים האלה נעלמים ככל שמתבגרים. אני ממשיך לנסות למצוא אותו. המקור באנגלית Lyrics to a song of mine called "waves". It's about trying to get back that feeling of youth, where things were exciting and new. Those moments seem to disappear as experience comes in. I keep trying to find it — פוסט בעמוד הרשמי של דין לואיס בפייסבוק, 27 בפברואר 2016 השיר הוקלט בין 25 ל-28 ביולי באולפני bear creek שבסיאטל וב-28 בספטמבר חשף לואיס את עטיפת הסינגל. השיר יצא לאור ב-30 בספטמבר 2016, בתור הסינגל הראשון מהמיני-אלבום הראשון של לואיס, Same Kind of Different, ובמרץ 2019 הוא נכלל כסינגל החמישי מתוך אלבום האולפן הראשון שלו, A Place We Knew. ב-3 בפברואר 2017 הוציא לואיס גרסה אקוסטית לשיר וב-26 ביולי 2019 גם הוציא גרסת רמיקס והעלה סרטון של הגרסה עם צילומי קטעים שלו מהופעותיו לערוץ היוטיוב שלו שם צבר למעלה ממיליון וחצי צפיות. הווידאו-קליפ של השיר בוים על ידי מיק ג'ונס והופק על ידי מוי לאנג לינדה אונג. בתאריך יציאת השיר הוא הועלה לערוץ היוטיוב הרשמי של לואיס שם צבר למעלה מכ-150 מיליון צפיות. בסצנת הפתיחה נראים זוג גבר ואישה המגולמים על ידי אלי רוז גידינגס ודניאל פיס כשהם שוכבים במיטתם גב אל גב בזמן שהם נזכרים בסיפור התאהבותם. דניאל פיס מתואר כעובד במכבסה שם הכיר את דניאל לאחר שהגיעה לכבס במקום. לאחר מכן השניים חווים פלאשבקים של חוויותיהם יחד, בנסיעה ברכבת, בהתכתבות בטלפון, בצפייה בקולנוע, בחדר השינה, בזמן שהם משחקים הוקי אוויר, בבית הקפה ובצפייה בטלוויזיה. לקראת הסוף מתואר כיצד הם באים לבית יחד שם מתפתח ויכוח בין השניים. ב-16 בפברואר 2017 הושמע השיר בפסקול עונה 1 פרק 4 של סדרת הטלוויזיה ריברדייל, ב-13 בספטמבר בפסקול עונה 7 פרק 10 של Suits וב-13 בפברואר 2017 הושמע בעונה 2 פרק 12 של ציידי הצללים. ב-1 באפריל 2019 הושמע בפרק הסיום של עונה 1 Magnum PI (אנ') וב-7 באוקטובר 2019 בפרק הבכורה של העונה השנייה של All American (אנ'). סרטון השיר "Waves" באתר יוטיוב נכון לנובמבר 2022 Dean Lewis – Waves, נבדק ב-2022-11-18 דין לואיס, Made it to bear creek studios in Seattle, פייסבוק, ‏25 ביולי 2016 (באנגלית) דין לואיס, Finally get to reveal the artwork for my new song ‘Waves’, פייסבוק, ‏28 בספטמבר 2016 (באנגלית) Waves (Acoustic) - Single, אפל מיוזיק, ‏3 בפברואר 2017 Waves Remix EP, אפל מיוזיק, ‏26 ביולי 2019 דין לואיס, Waves Remix EP incl. Waves (Timbaland Remix) Out Now!!, פייסבוק, ‏26 ביולי 2019 (באנגלית) "Classic Timbaland”: Dean Lewis talks new 'Waves Remix EP', The Music Network, ‏5 ביוני 2019 Dean Lewis - Waves (Official Video - Timbaland Remix), סרטון בערוץ "DeanLewisVEVO", באתר יוטיוב (אורך: 03:59) Dean Lewis - Waves (Official Video), סרטון בערוץ "DeanLewisVEVO", באתר יוטיוב (אורך: 04:05) 2017 ARIA Awards Winners, www.aria.com.au (באנגלית) Dean Lewis’ ’Waves’ scores third (and biggest) TV sync, The Music Network, ‏5 בנובמבר 2017 Music from Magnum P.I. S1E20, Tunefind
פרנץ רדוש

פרנץ רדוש (בהונגרית: Rados Ferenc; בודפשט, 26 באוקטובר 1934) הוא פסנתרן יהודי-הונגרי פרופסור מורה למוזיקה, זוכה פרס האמן המצטיין ו זוכה פרס קושוט (המקביל בהונגריה לפרס ישראל). פרנץ רדוש נולד במשפחה יהודית מוזיקלית: אביו היה דז'ה רדוש (1891–1974), פרופסור ידוע מאוד לכינור, ואמו הייתה אנה וייל (1897–1970). רדוש הצעיר החל את לימודיו המוזיקליים בבית הספר למוזיקה על שם בלה בארטוק, שם היה בין השנים 1952 לבין 1956 תלמידו של אישטוואן אנטל. לאחר שסיים את לימודיו בבית הספר המקצועי הזה למוזיקה, הוא התקבל לאקדמיה למוזיקה ע"ש פרנץ ליסט, שם היה תלמידו של פאל קדושה מ-1956 עד 1959. לאחר מכן המשיך את לימודיו במוסקבה, והפך לתלמידו של ויקטור מרסאנוב. כשחזר להונגריה, החל לעבוד כמורה למוזיקה. בשנת 1964 הפך למורה בבית הספר המקצועי למוזיקה בלה בארטוק, ולאחר מכן באקדמיה למוזיקה כעוזרו של פאל קדושה, יחד עם ג'רג' קורטג. מאוחר יותר, הפך לפרופסור מפורסם למקצועות מרכזיים ולמוזיקה קאמרית. כמורה, הייתה לו חשיבות מכרעת עבור דור שלם של מוזיקאים הונגרים. כמורה לפסנתר, תלמידיו כללו את דז'ה ראנקי (אנ') זולטאן קוצ'יש (אנ') ואנדראש שיף, ובשיעוריו במוזיקה קאמרית לימד עשרות מוזיקאים שהפכו לידועים ברמה בינלאומית וכן לימד חברי רביעיות שונות לכלי מיתר. בנוסף להוראה, נתן בקביעות קונצרטים עד סוף שנות ה-80, אך הפסיק לעבוד כפסנתרן פעיל בערך בתקופה זו. לאחר שהביצוע בסגנון המקור של מוזיקה ישנה נכנסה לאופנה, הוא הקדיש חלק נכבד מהקונצרטים שלו לנגינה בפורטפיאנו שמכונה לפעמים גם פיאנופורטה (אנ') שהוא פסנתר מוקדם. באופן עקרוני, המילה "פורטפיאנו" יכולה להתייחס לכל פסנתר המתוארך להמצאת הכלי על ידי ברתולומאו כריסטופורי ב-1698 ועד לתחילת המאה ה-19. הרפרטואר שלו כפסנתרן כלל בעיקר יצירות קאמריות ולפסנתר של קלאסיקות וינאיות ומלחינים רומנטיים. בין תלמידיו לשעבר הופיע לעיתים קרובות על הפודיום עם זולטאן קוצ'יש. הוא עזב את האקדמיה למוזיקה באמצע שנות ה-90. מאז הוא מקיים באופן קבוע כיתות אמן ברחבי הונגריה ומחוצה לה. רדוש התבקש להיות בחבר השופטים בכמה תחרויות פסנתר בינלאומיות והוא לימד תקופה ארוכה יותר גם בסמינר בארטוק בעיר סומבטהיי. ראדוש הוא אחד החברים המייסדים של אגודת המוזיקה ההונגרית החדשה. עובד מצטיין בחינוך (1976) פרס האמן המצטיין (1980) פרס ברטוק-פסטורי (1997) צלב האבירים של מסדר ההצטיינות של הרפובליקה של הונגריה (2004) פרס קושוט (2010) ביוגרפיה של פרנץ רדוש ב-Verbier Festival Ferenc Rados: And Now for Something Completely Different… Franz Schubert: Impromptus Op. 90 D 899, by Ferenc Rados פרנץ רדוש, באתר MusicBrainz (באנגלית) פרנץ רדוש, באתר Discogs (באנגלית) פרופיל של פרנץ ראדוש באתר האינטרנט של האקדמיה למוזיקה ע"ש פרנץ ליסט מאמר במאגר המוזיקה של BMC על פרנץ ראדוש פרנץ רדוש באתר Kronberg Academy ראיון עם הפסנתרן סר אנדרש שיף על המורה שלו פרנץ רדוש Művelődési közlöny, 1976. június 23. (20. évfolyam, 12. szám)
קניון וילאג'יו

קניון וילאג'יו (בערבית: مجمع فيلاجيو; באנגלית: Villaggio Mall) הוא מרכז קניות הממוקם באזור עיר הספורט, בקצה המערבי של דוחה, קטר. המרכז נפתח בחודש יוני 2006, נבנה בהשראת עיירה איטלקית ומכיל כ-150 מטרים של גונדולות מקורות. בין "רחובות" הקניון ניתן למצוא פארק שעשועים, מרכז באולינג, משטחי הוקי קרח וכ-200 חנויות עם מותגים בינלאומיים מארצות הברית, בריטניה, איטליה וגרמניה. בחודש ספטמבר 2012, נהרגו 19 בני אדם בעקבות שריפה שפרצה בקניון. שדרה בקניון עיצוב ייחודי הכניסה לקניון תעלת מים בקניון תעלת מים בקניון מדיה וקבצים בנושא קניון וילאג'יו בוויקישיתוף אתר האינטרנט הרשמי של קניון וילאג'יו The Villagio Shopping Mall in Doha Qatar - Brands, Location and Timings, www.onlineqatar.com Villaggio Mall Gondola Canal | Explorest, www.explorest.com Gondolania Theme Park (באנגלית אמריקאית) Stores, www.villaggioqatar.com Everything you need to know about Villaggio Mall, ILoveQatar.net (באנגלית) Kiwi triplets among 19 killed in mall fire | Stuff.co.nz, web.archive.org, ‏2012-11-22
Human (שיר של כריסטינה פרי)

"Human" (בעברית: "אנושי") הוא סינגל של הזמרת-יוצרת האמריקאית, כריסטינה פרי, שמופיע כסינגל המוביל של אלבום האולפן השני שלה, Head or Heart. השיר יצא, על ידי חברת התקליטים אטלנטיק רקורדס, ב-18 בנובמבר 2013. השיר נכתב על ידי כריסטינה פרי ומרטין ג'ונסון (אנ'), והופק על ידי מרטין ג'ונסון. מידע על הסינגל "Human" באתר מיוזיק בריינז מידע על היצירה "Human" באתר Discogs מילות השיר "Human" באתר Genius סרטון השיר "Human" באתר יוטיוב Brad Wete (10 באפריל 2014). "Christina Perri, 'Head or Heart: Behind the Album': Documentary Premiere". Billboard. ארכיון מ-2020-09-26. נבדק ב-2022-11-18. {{cite web}}: (עזרה) Video Paul Grein (11 ביוני 2014). "Chart Watch: Sam Smith Zooms Into Top 10". Yahoo Music. ארכיון מ-2014-10-12. נבדק ב-2022-11-18. {{cite news}}: (עזרה) "human (2013) | Christina Perri". 7digital Canada. אורכב מ-המקור ב-2016-12-21. נבדק ב-18 בדצמבר 2016. {{cite web}}: (עזרה) "human (2013) | Christina Perri". 7digital US. אורכב מ-המקור ב-2016-12-21. נבדק ב-18 בדצמבר 2016. {{cite web}}: (עזרה) "Hot/Modern/AC Future Releases". All Access Media Group. אורכב מ-המקור ב-5 בנובמבר 2013. נבדק ב-18 בדצמבר 2016. {{cite web}}: (עזרה) "Top 40/M Future Releases". All Access Media Group. אורכב מ-המקור ב-22 באוקטובר 2013. נבדק ב-18 בדצמבר 2016. {{cite web}}: (עזרה) "human (2013) | Christina Perri". 7digital UK. אורכב מ-המקור ב-2016-12-21. נבדק ב-18 בדצמבר 2016. {{cite web}}: (עזרה)
מסגד ג'אמע עסר חסן אל-בולקיה

מסגד ג'אמע עסר חסן אל-בולקיה (במלאית: Masjid Jame' Asr Hassanil Bolkiah; בג'אווי: جامع عصر حسن البلقية) הוא מסגד בעיר בנדר סרי בגוואן, בירת סולטנות ברוניי. הוא אחד משני המסגדים הלאומיים של ברוניי, ביחד עם מסגד עומר עלי סייפודיאן. הוא קרוי על שמו של הסולטאן ה-29 והנוכחי של המדינה, חסן אל-בולקיה. בניית המסגד החלה בשנת 1988 על גבי שטח של 81 דונם בשכונת קמפונג קיארונג (אנ') שבבנדר סרי בגוואן. הוא נבנה בסגנון האדריכלות האסלאמית בעלות של 8 מיליון דולר. המסגד נחנך ב-14 ביולי 1994, במסגרת חגיגות יום הולדתו ה-48 של הסולטאן. המסגד הוא הגדול ביותר בברוניי, ובו מקום ל-5,000 מתפללים בו זמנית. במסגד ארבעה מינרטים ו-29 כיפות מוזהבות. מדיה וקבצים בנושא מסגד ג'אמע עסר חסן אל-בולקיה בוויקישיתוף סרטון על המסגד, באתר יוטיוב ערך זה הוא קצרמר בנושא מסגדים ובנושא אסיה. אתם מוזמנים לתרום לוויקיפדיה ולהרחיב אותו.
Folksongs Der Welt

Folksongs Der Welt (מוכר גם כ-"שירי עם מהעולם") הוא אלבום האולפן השישי של הצמד המוזיקלי הישראלי אילן ואילנית. הוא יצא בגרמניה תחת חברת התקליטים SR אינטרנשיונל בפורמט אריך-נגן. בהתאם לדרישת החברה, באלבום נכללים שני שירים בעברית: גרסה מחודשת ל"יחזקאל" של החלונות הגבוהים ושיר בשם "שיר שבת" שכתב והלחין שייקה פייקוב. שירי עם מהעולם באתר סטריאו ומונו
אברהם שרון (דיפלומט)

אברהם שרון (בבולגרית: Аврам Шарон‏; נולד ב-28 בנובמבר 1943, סיליסטרה, ממלכת בולגריה) הוא דיפלומט ישראלי יליד בולגריה, שכיהן כשגריר ישראל בבולגריה, ובמולדובה. אברהם שרון נולד בעיר סיליסטרה אשר בחבל דרום דוברוג'ה בממלכת בולגריה בעיצומה של תקופת השואה בבולגריה. ב-1951 עלה עם משפחתו לישראל והתגורר בחיפה. הוא רכש השכלה אקדמית במדע המדינה ובמזרחנות, הצטרף לשירות החוץ הישראלי. וביצע שורה ארוכה של תפקידים. כיהן בקונסוליה הישראלית בשיקגו, ובהמשך בשגרירות ישראל במלאווי, ובוונצואלה. ב-1990 עבד בשגרירות ישראל בסופיה, ובהמשך גם בין השנים 1993–1996. ב-17 במרץ 2002 מונה לשגריר ישראל בבולגריה, נכנס לתפקידו בנובמבר וכיהן בתפקידו עד שלהי 2006. ב-22 ביוני 2008 מונה לשגריר לא תושב במולדובה. ב-1996 זכה לעיטור "מסדר הרוכב ממדרה" דרגה ראשונה מנשיא בולגריה ז'ליו ז'לב. אברהם שרון נשוי לאהובה ואב לשלושה ילדים. הוא דובר עברית, בולגרית, צרפתית, אנגלית וספרדית. הסתיים בהצלחה אירוע שת"פ הייטק בולגרי-ישראלי, באתר port2port.co.il ריאיון עם שגריר ישראל בבולגריה אברהם שרון, באתר standartnews.com (בבולגרית). מינויים בשירות החוץ, באתר משרד ראש הממשלה. מינויים בשירות החוץ, באתר משרד ראש הממשלה.
קווין רודריגס

קווין חוסה רודריגס קורטס (בספרדית: Kevin José Rodríguez Cortez; נולד ב-4 במרץ 2000 באיבארה שבאקוודור) הוא כדורגלן אקוודורי המשחק בעמדת החלוץ בקבוצת אינדפנדיינטה דל ואיה מליגת העל האקוודורית ובנבחרת אקוודור. רודריגס החל לשחק בקבוצה הבוגרת של אימבבורה מליגת העל האקוודורית החל משנת 2017, לאחר שגדל במחלקת הנוער של המועדון. ב-1 בספטמבר 2023 חתם ברויאל אוניון סן-ז'ילואז מליגת העל הבלגית. ב-12 בנובמבר 2022 ערך רודריגס את הופעת הבכורה שלו בנבחרת אקוודור, בתיקו 0-0 נגד נבחרת עיראק במשחק ידידות. נכלל בסגל נבחרת אקוודור לטורניר מונדיאל 2022. נכלל בסגל נבחרת אקוודור לטורניר קופה אמריקה 2024. קווין רודריגס, באתר Transfermarkt קווין רודריגס, באתר Soccerway קווין רודריגס, באתר BDFutbol קווין רודריגס, באתר WorldFootball.net קווין רודריגס, באתר National Football Teams קווין רודריגס, באתר FootballDatabase.eu Union secures striker Kevin Rodriguez באתר הרשמי של רויאל אוניון סן-ז'ילואז Aquí están los 26 jugadores elegidos por el DT Gustavo Alfaro para jugar la Copa Mundial FIFA, estamos listos para hacer historia באתר הרשמי של נבחרת אקוודור, 14 בנובמבר 2022 (בספרדית) Selección de Ecuador convocó sus 26 jugadores para la Copa América 2024 באתר El Comercio, ‏ 29 במאי 2024 (בספרדית)
אלי קריין

אלייז'ה ג'יימס קריין (באנגלית: Elijah James Crane; נולד ב-3 בינואר 1980) הוא פוליטיקאי ואיש עסקים אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת אריזונה. חבר במפלגה הרפובליקנית, קריין שירת באריות הים של הצי של ארצות הברית ושותף להקמת החברה Bottle Breacher, חברה המייצרת פותחני בקבוקים העשויים מארזי קליפה בקוטר 50. בבחירות לבית הנבחרים של 2022, קריין ניצח את הדמוקרטי המכהן טום או'הלרן. קריין נולד בטוסון שבאריזונה וגדל בעיר יומה. קריין שירת בצי ארצות הברית מ-2001 עד 2014. במהלך שירותו הצבאי הוא שירת ביחידת אריות הים והוצב במדינות שונות חמש פעמים. לאחר שסיים את שירותו הצבאי, הוא הקים את חברת "Bottle Breacher" אשר מייצרת פותחני בקבוקים. במהלך הקריירה שלו, הוא היה חבר ב- SEALs של הצי של ארצות הברית והוצב חמש פעמים. לאחר שעזב את הצבא, קריין ייסד את Bottle Breacher, חברה המייצרת פותחני בקבוקים העשויים מ-50 מעטפות קליבר. קריין ואשתו הציגו את המוצר שלהם בפרק של הכרישים, שניים מ"הכרישים", מארק קיובן וקווין או'לירי החליטו להשקיע במוצר של קריין. ב-2022 הודיע קריין על מועמדותו לבית הנבחרים של ארצות הברית מטעם מחוז הקונגרס השני של אריזונה. במהלך קמפיין הבחירות ובפריימריז, קיבל קריין את תמיכתו של נשיא ארצות הברית לשעבר, דונלד טראמפ. הוא ניצח בפריימריז שנערכו באוגוסט 2022 ובהמשך, ניצח בבחירות הכלליות לאחר שניצח את המועמד הדמוקרטי, טום או'הלראן. בשנת 2023, היה בין 47 רפובליקנים שהצביעו בעד H.Con.Res. 21 צו שהנחה את הנשיא ג'ו ביידן להרחיק את החיילים האמריקנים מסוריה בתוך 180 יום. הוא גם הצביע בעד שליחת נשק לאוקראינה במסגרת מלחמת רוסיה אוקראינה במהלך מלחמת חרבות ברזל הצביע בעד סיפוק סיוע נשק לישראל מדיה וקבצים בנושא אלי קריין בוויקישיתוף אלי קריין, באתר המדריך הביוגרפי של הקונגרס של ארצות הברית (באנגלית) אלי קריין, ברשת החברתית אקס (טוויטר) "Eli Crane". Ballotpedia (באנגלית). נבדק ב-2022-08-03. Askarinam, Leah (2022-04-11). "How a Little-Known Democrat Tries to Hold On". The New York Times (באנגלית אמריקאית). ISSN 0362-4331. נבדק ב-2022-08-03. Hansen, Ronald J. "State Rep. Walt Blackman, former Navy SEAL Eli Crane enter GOP race for Arizona's CD1". The Arizona Republic (באנגלית אמריקאית). נבדק ב-2022-08-03. Aleshire, Peter. "Crane seeks Republican congressional nomination". paysonroundup.com (באנגלית). נבדק ב-2022-08-03. Fraioli, Sophia. "Kevin O'Leary gets to the bottom of Bottle Breacher's back-order issues on 'Beyond the Tank'". CNBC (באנגלית). נבדק ב-2022-08-03. "Trump looked surprised when his supporters loudly booed him at an Arizona rally over his Congress endorsement". Business Insider. נבדק ב-2022-08-03. H.Con.Res. 21: Directing the President, pursuant to section 5(c) of … -- House Vote #136 -- Mar 8, 2023, GovTrack.us (באנגלית) H.Amdt. 226 (Gaetz) to H.R. 2670: To prohibit security assistance … -- House Vote #304 -- Jul 13, 2023, GovTrack.us (באנגלית) Demirjian, Karoun (2023-10-25). "House Declares Solidarity With Israel in First Legislation Under New Speaker". The New York Times (באנגלית אמריקאית). ISSN 0362-4331. נבדק ב-2024-02-26. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פליקס טורס

פליקס אדוארדו טורס קאייסדו (בספרדית: Felix Eduardo Torres Caicedo; נולד ב-11 בינואר 1997 בסן לורנסו שבאקוודור) הוא כדורגלן אקוודורי המשחק בעמדת הבלם בקבוצת סנטוס לגונה מליגת העל המקסיקנית ובנבחרת אקוודור. טורס גדל במחלקת הנוער של אליאנסה דל פאילון. הוא החל את הקריירה המקצוענית שלו בליגה דה פורטווייחו מליגת המשנה האקוודורית. בהמשך שיחק טורס בברצלונה ספורטינג קלוב מליגת העל האקוודורית. הוא ערך 41 הופעות ליגה במדי המועדון, בהן הבקיע ארבעה שערים. בחודש ינואר 2019 חתם טורס בסנטוס לגונה מליגת העל המקסיקנית. ב-10 בספטמבר 2019 ערך טורס את הופעת הבכורה שלו בנבחרת אקוודור, בניצחון 0–3 על נבחרת בוליביה במשחק ידידות. הוא היה חלק מסגל נבחרת אקוודור בטורניר קופה אמריקה 2021, אך לא שיחק בטורניר. ב-2 בספטמבר 2021 הבקיע את שער הבכורה שלו בנבחרת, בניצחון 0–2 על נבחרת פרגוואי במסגרת מוקדמות מונדיאל 2022. נכלל בסגל נבחרת אקוודור לטורניר מונדיאל 2022. נכלל בסגל נבחרת אקוודור לטורניר קופה אמריקה 2024. מדיה וקבצים בנושא פליקס טורס בוויקישיתוף פליקס טורס, באתר Transfermarkt פליקס טורס, באתר Soccerway פליקס טורס, באתר WorldFootball.net פליקס טורס, באתר National Football Teams פליקס טורס, באתר FootballDatabase.eu Aquí están los 26 jugadores elegidos por el DT Gustavo Alfaro para jugar la Copa Mundial FIFA, estamos listos para hacer historia באתר הרשמי של נבחרת אקוודור, 14 בנובמבר 2022 (בספרדית) Selección de Ecuador convocó sus 26 jugadores para la Copa América 2024 באתר El Comercio, ‏ 29 במאי 2024 (בספרדית)
LAN (פירושונים)

האם התכוונתם ל... רשת מקומית – רשת מחשבים המתפרסת, באנגלית ראשי תיבות של Local Area Network LAN איירליינס – חברת תעופה צ'יליאנית. LAN אקוודור – חברת תעופה אקוודורית שהיא חלק מקבוצת LAN איירליינס. LAN ארגנטינה – חברת תעופה ארגנטינאית שהיא חלק מקבוצת LAN איירליינס. LAN פרו – חברת תעופה פרואנית שהיא חלק מקבוצת LAN איירליינס. LAN אקספרס – חברת תעופה צ'יליאנית שהיא חלק מקבוצת LAN איירליינס. LAN צ'ילה – המפעיל הצ'יליאני של LAN איירליינס. לוגריתם טבעי (ln) - לוגריתם שבסיסו הוא הקבוע המתמטי e
מייקל אסטרדה

מייקל סטבין אסטרדה מרטינס (בספרדית: Michael Steveen Estrada Martínez; נולד ב-7 באפריל 1996 בגואיאקיל שבאקוודור) הוא כדורגלן אקוודורי המשחק בעמדת החלוץ בקבוצת קרוס אסול מליגת העל המקסיקנית, בהשאלה מדפורטיבו טולוקה, ובנבחרת אקוודור. אסטרדה גדל במחלקת הנוער של דפורטיבו מקארה. הוא שיחק בקבוצות הבוגרות של דפורטיבו מקארה, אל נסיונל ואינדפנדיינטה דל ואיה במסגרת ליגת העל האקוודורית וליגת המשנה האקוודורית. ב-12 בדצמבר 2019 חתם אסטרדה בדפורטיבו טולוקה מליגת העל המקסיקנית. ב-8 בפברואר 2022 הושאל אסטרדה למשך עונה אחת לדי. סי. יונייטד מה-MLS. ב-27 בפברואר ערך את הופעת הבכורה שלו במועדון, בניצחון 0–3 על שארלוט במסגרת המחזור הראשון בליגה לעונת 2022. הוא הבקיע שני שערים במשחק זה. בסך הכל ערך 16 הופעות ליגה במועדון, בהן הבקיע ארבעה שערים. ב-16 באוגוסט 2022 הושאל אסטרדה למשך עונה אחת לקרוס אסול מליגת העל המקסיקנית. ב-22 בפברואר 2017 ערך אסטרדה את הופעת הבכורה שלו בנבחרת אקוודור, בניצחון 1–3 על נבחרת הונדורס במשחק ידידות. ב-10 בספטמבר 2019 הבקיע את שער הבכורה שלו בנבחרת, בניצחון 0–3 על נבחרת בוליביה במשחק ידידות. הוא היה חלק מסגל נבחרת אקוודור בטורניר קופה אמריקה 2021, וערך שלוש הופעות בטורניר. נכלל בסגל נבחרת אקוודור לטורניר מונדיאל 2022. מדיה וקבצים בנושא מייקל אסטרדה בוויקישיתוף מייקל אסטרדה, באתר Transfermarkt מייקל אסטרדה, באתר Soccerway מייקל אסטרדה, באתר WorldFootball.net מייקל אסטרדה, באתר National Football Teams מייקל אסטרדה, באתר FootballDatabase.eu מייקל אסטרדה, באתר ESPN Hay tercer refuerzo באתר הרשמי של דפורטיבו טולוקה, 12 בדצמבר 2019 (בספרדית) D.C. United Sign Ecuador Forward Michael Estrada on a Season-long Loan באתר הרשמי של די. סי. יונייטד, 8 בפברואר 2022 (באנגלית) Aquí están los 26 jugadores elegidos por el DT Gustavo Alfaro para jugar la Copa Mundial FIFA, estamos listos para hacer historia באתר הרשמי של נבחרת אקוודור, 14 בנובמבר 2022 (בספרדית)